cyanic-selkie/wikianc huggingface dataset:
Γιαχ
Άλλες χρήσεις
Στα πρόσφατα χρόνια ο όρος Γιαχ (ή και Τζα ή Τζαχ) χρησιμοποιείται ως όνομα του Θεού από το θρησκευτικό κίνημα των Ρασταφαριανών, οι οποίοι θεωρούν (κάποιοι από αυτούς με μεταφορικό τρόπο) ότι ο Χαιλέ Σελασιέ Α' της Αιθιοπίας αποτέλεσε ενσάρκωση του Γιαχ (τον αναφέρουν ως «Γιαχ (ή, Τζα) Ρασταφάρι»). Μια άλλη δοξασία αυτού του κινήματος λέγεται «Εγώ και Εγώ» ("I and I"), η οποία αναφέρεται στην ενότητα του Γιαχ (Θεού) με κάθε άνθρωπο, δηλαδή στο ότι ο Θεός βρίσκεται μέσα σε (ή σε ενότητα με) όλους.
Ο διάσημος Ρασταφαριανός τραγουδιστής Μπομπ Μάρλεϊ έκανε συχνά αναφορές στα τραγούδια του στο όνομα του Γιαχ. Για παράδειγμα, τραγούδι του «Is this love» αναφέρει: "I wanna love you and treat you right; I wanna love you every day and every night: We'll be together with a roof right over our heads; We'll share the shelter of my single bed; We'll share the same room, yeah! - for Jah provide the bread" («...διότι ο Γιαχ θα προμηθεύσει το ψωμί»).
Εξωτερικοί σύνδεσμοι
Κατηγορία:Εξελληνισμένες αποδόσεις εβραϊκών λέξεων Κατηγορία:Αγία Γραφή
Ταξινόμηση με συγχώνευση
Στην πληροφορική, η ταξινόμηση με συγχώνευση (αγγλ.: Merge sort) είναι ένας αλγόριθμος ταξινόμησης χρονικής πολυπλοκότητας O (n log n) βασισμένος στη σύγκριση. Στις περισσότερες υλοποιήσεις του, παράγεται μία ευσταθής ταξινόμηση, που σημαίνει ότι η υλοποίηση διατηρεί τη σειρά των ίσων στοιχείων από την είσοδο, στην ταξινομημένη έξοδο. Η ταξινόμηση με συγχώνευση είναι αλγόριθμος Διαίρει και Βασίλευε που εφευρέθηκε από τον Τζων φον Νώυμαν το 1945. Η λεπτομερής περιγραφή και ανάλυση του αλγορίθμου εμφανίστηκε σε μια αναφορά των Herman Goldstine και Νώυμαν ήδη από το 1948.
Επισκόπηση
Εννοιολογικά, η ταξινόμηση με συγχώνευση λειτουργεί ως εξής:
Υλοποίηση από πάνω προς τα κάτω
συνάρτηση merge_sort(λίστα μ) // αν το μέγεθος της λίστας είναι 1, θεώρησέ την ταξινομημένη και επίστρεψέ την αν μήκος(μ) <= 1 επίστρεψε μ // αλλιώς το μήκος της λίστας είναι > 1, επομένως χώρισε τη λίστα σε δύο υπολίστες μεταβλητή λίστα αριστερά, δεξιά μεταβλητή ακέραιος μέσον = μήκος(μ) / 2 για κάθε x στο μ μέχρι το μέσον πρόσθεσε το x στο αριστερά για κάθε x στο μ μετά ή ακριβώς στο μέσον πρόσθεσε το x στα δεξιά // κάλεσε αναδρομικά την merge_sort ώστε να χωρίσεις περαιτέρω κάθε υπολίστα // μέχρι το μέγεθος της υπολίστας να μείνει 1 αριστερά = merge_sort(αριστερά) δεξιά = merge_sort(δεξιά) // συγχώνευσε τις υπολίστες που επιστράφηκαν από τις προηγούμενες κλήσεις στην merge_sort // και επίστρεψε την προκύπτουσα συγχωνευμένη υπολίστα επέστρεψε merge(αριστερά, δεξιά)
Στο παρόν παράδειγμα, η συνάρτηση  συγχωνεύει την αριστερή και τη δεξιά υπολίστα.
συνάρτηση merge(αριστερά, δεξιά) μεταβλητή λίστα αποτέλεσμα όσο μήκος(αριστερά) > 0 ή μήκος(δεξιά) > 0 αν μήκος(αριστερά) > 0 και μήκος(δεξιά) > 0 αν πρώτο(αρστερά) <= πρώτο(δεξιά) προσάρτησε πρώτο(αριστερά) στο αποτέλεσμα αριστερά = υπόλοιπα(αριστερά) αλλιώς προσάρτησε πρώτο(δεξιά) στο αποτέλεσμα δεξιά = υπόλοιπα(δεξιά) αλλιώς αν μήκος(αριστερά) > 0 προσάρτησε πρώτο(αριστερά) στο αποτέλεσμα αριστερά = υπόλοιπα(αριστερά) αλλιώς αν μήκος(δεξιά) > 0 προσάρτησε πρώτο(δεξιά) στο αποτέλεσμα δεξιά = υπόλοιπα(δεξιά) τέλος του όσο επέστρεψε αποτέλεσμα
Υλοποίηση από κάτω προς τα πάνω
Παράδειγμα ψευδοκώδικα για την από κάτω προς τα πάνω του αλγορίθμου ταξινόμησης με συγχώνευση, το οποίο μεταχειρίζεται τη λίστα σαν έναν πίνακα από n υπολίστες (εδώ αποκαλούνται αλληλουχίες(runs)) μεγέθους 1, και επαναληπτικά συγχωνεύει τις υπολίστες μπρος και πίσω μεταξύ δύο προσωρινών χώρων:
Υβριδική ταξινόμηση με συγχώνευση
Στην υβριδική ταξινόμηση, χρησιμοποιείται κάποιος άλλος αλγόριθμος για να ταξινομηθούν οι σχετικά μικρές υπολίστες:
Ταξινόμηση με φυσική συγχώνευση
Η ταξινόμηση με φυσική συγχώνευση (Natural merge sort) είναι παρόμοια με την από κάτω προς τα πάνω ταξινόμηση συγχώνευσης, με τη διαφορά ότι κάθε φυσικά προκύπτουσα αλληλουχία (ήδη ταξινομημένη ακολουθία) στην είσοδο αξιοποιείται. Στην προσέγγιση από κάτω προς τα πάνω, το σημείο εκκίνησης προϋποθέτει ότι η κάθε αλληλουχία έχει μήκος ενός στοιχείου. Στην πράξη, η τυχαία είσοδος έχει πολλές μικρές αλληλουχίες που τυχαίνει να είναι ήδη ταξινομημένες. Σε μια τυπική περίπτωση, η ταξινόμηση με φυσική συγχώνευση μπορεί να μη χρειαστεί τόσες πολλές επαναλήψεις επειδή υπάρχουν λιγότερες αλληλουχίες να συγχωνευτούν. Για παράδειγμα, στην καλύτερη περίπτωση, η είσοδος είναι ήδη ταξινομημένη (δηλ. είναι μία αλληλουχία), οπότε η ταξινόμηση με φυσική συγχώνευση θα κάνει μόνο μια επανάληψη στα δεδομένα.
Ανάλυση
μικρογραφία|δεξιά|300px|Αλγόριθμος ταξινόμησης με συγχώνευση που χρησιμοποιείται για την ταξινόμηση ενός πίνακα με 7 ακέραιους αριθμούς. Αυτά είναι τα βήματα που θα εκτελούσε ένας άνθρωπος για να προσομοιώσει την ταξινόμηση με συγχώνευση (προσέγγιση από πάνω προς τα κάτω).
Στην ταξινόμηση n στοιχείων, η ταξινόμηση με συγχώνευση έχει μέση και χειρότερη επίδοση ίση με O(n log n). Εάν ο χρόνος εκτέλεσης της ταξινόμησησς με συγχώνευση για μια λίστα μήκους n είναι T(n), τότε η επανάληψη T(n) = 2T(n/2) + n προκύπτει από τον ορισμό του αλγορίθμου (εφαρμογή του αλγορίθμου σε δύο λίστες μισού μεγέθους σε σχέση με την αρχική, και προσθήκη των n βημάτων που χρειάζονται για να συγχωνευτούν οι δύο λίστες). Η κλειστή μορφή προκύπτει από το «master theorem».
Στην χειρότερη περίπτωση, ο αριθμός των συγκρίσεων που κάνει η ταξινόμηση με συγχώνευση είναι ίσος ή ελαφρά μικρότερος από (n ⌈lg n⌉ - 2⌈lg n⌉ + 1), τιμή που βρίσκεται μεταξύ του (n lg n - n + 1) και του (n lg n + n + O(lg n)).
Για μεγάλα n και λίστα εισόδου τυχαία ταξινομημένη, ο αναμενόμενος (μέσος) αριθμός συγκρίσεων προσεγγίζει το α·n, όντας μικρότερος από ό,τι στην χειρότερη περίπτωση όπου
Στην χειρότερη περίπτωση, η ταξινόμηση με συγχώνευση εκτελεί περίπου 39% λιγότερες συγκρίσεις από όσες η quicksort εκτελεί στη μέση περίπτωση- η ταξινόμηση με συγχώνευση πάντοτε κάνει λιγότερες συγκρίσεις από την quicksort, εκτός από εξαιρετικά σπάνιες περιπτώσεις, όπου η χειρότερη περίπτωση της ταξινόμησης με συγχώνευση ισοδυναμεί με την καλύτερη περίπτωση της quicksort. Όσον αφορά τις μετακινήσεις, η χειρότερη πολυπλοκότητα της ταξινόμησης με συγχώνευση είναι O(n log n)— η ίδια με την καλύτερη της quicksort, ενώ η καλύτερη περίπτωση της ταξινόμησης με συγχώνευση κάνει περίπου τις μισές επαναλήψεις σε σχέση με την χειρότερη περίπτωση.
Οι αναδρομικές υλοποιήσεις της ταξινόμησης με συγχώνευση εκτελούν 2n − 1 κλήσεις μεθόδων στην χειρότερη περίπτωση, σε σύγκριση με τις n της quicksort, οπότε η ταξινόμηση με συγχώνευση έχει σχεδόν διπλάσιο φόρτο αναδρομής από την quicksort. Ωστόσο, οι επαναληπτικές, μη αναδρομικές, υλοποιήσεις της ταξινόμησης με συγχώνευση, οι οποίες αποφεύγουν τον φόρτο των κλήσεων μεθόδων. δεν είναι δύσκολο να γραφούν. Η πιο συνήθης υλοποίηση της ταξινόμησης με συγχώνευση δεν ταξινομεί επί τόπου, επομένως, μνήμη με μέγεθος όσο αυτό της εισόδου πρέπει να δεσμευτεί και για την αποθήκευση της ταξινομημένης εξόδου (δείτε παρακάτω για εκδόσεις που χρειάζονται μόνο n/2 επιπλέον χώρου).
Η επί τόπου ευσταθής ταξινόμηση είναι δυνατή αλλά πιο πολύπλοκη, και συνήθως λίγο πιο αργή, ακόμα και αν ο αλγόριθμος τρέχει σε χρόνο (n log n). Μια μέθοδος επί τόπου ταξινόμησης με συγχώνευση είναι να συγχωνεύονται τα τμήματα αναδρομικά. Όπως και στην απλή ταξινόμηση με συγχώνευση, η επί τόπου συγχώνευση με ταξινόμηση είναι επίσης ευσταθής ταξινόμηση. Η ευσταθής ταξινόμηση συνδεδεμένων λιστών είναι απλούστερη. Σε αυτήν την περίπτωση, ο αλγόριθμος δεν χρησιμοποιεί επιπλέον χώρο εκτός από αυτόν που είναι ήδη δεσμευμένος για την αναπαράσταση της λίστας, πέρα από τα O(log(k)) που χρησιμοποιούνται για το ίχνος της αναδρομής.
Η ταξινόμηση με συγχώνευση είναι πιο αποδοτική από την quick sort για κάποοιυς τύπους λιστών, εάν τα δεδομένα που πρόκειται να συγχωνευθούν μπορούν να προσπελαστούν μόνο σειριακά, και για αυτό είναι δημοφιλής σε γλώσσες όπως η Lisp, όπου οι σειραϊκά προσπελάσιμες δομές δεδομένων είναι πολύ κοινές. Αντίθετα από κάποιες (αποδοτικές) υλοποιήσεις της quicksort, η ταξινόμηση με συγχώνευση είναι ευσταθής εφόσον η συγχώνευση υλοποιηθεί σωστά.
Η ταξινόμηση με συγχώνευση έχει και κάποια μειονεκτήματα. Ένα από αυτά είναι η χρήση 2n θέσεων μνήμης; οι επιπλέον n θέσεις συνήθως χρησιμοποιούνται επειδή η επί τόπου συγχώνευση δύο ταξινομημένων συνόλων είναι πιο περίπλοκη και θα χρειαζόταν περισσότερες συγκρίσεις και μετακινήσεις. Όμως, παρά την χρησιμοποίηση αυτού του χώρου, ο αλγόριθμος εκτελεί πολλές εργασίες: Τα περιεχόμενα του m αντιγράφονται πρώτα στους πίνακες αριστερά και δεξιά και αργότερα στη λίστα αποτέλεσμα με κάθε κλήση της merge_sort (τα ονόματα των μεταβλητών αντιστοιχούν στον ψευδοκώδικα παραπάνω). Μια εναλλακτική περίπτωση για την αντιγραφή είναι να αντιστοιχιστεί έναν νέο πεδίο για κάθε στοιχείο στο m. Αυτό το πεδίο θα χρησιμοποιείται για να συνδέει τα στοιχεία και οποιεσδήποτε άλλες πληροφορίες σε μια ταξινομημένη λίστα (το στοιχείο μαζί με τις σχετικές πληροφορίες ονομάζεται εγγραφή). Κατόπιν, η συγχώνευση των ταξινομημένων λιστών προχωράει με την αλλαγή της τιμής του συνδέσμου αυτού - δεν χρειάζεται να μετακινηθεί καμία εγγραφή. Ένα πεδίο που περιέχει μόνο το σύνδεσμο θα είναι σε γενικές γραμμές μικρότερο από μια ολόκληρη εγγραφή οπότε θα χρειαστεί και λιγότερος χώρος.
Μια άλλη εναλλακτική για την μείωση του επιπλέον χώρου σε n/2 είναι να διατηρηθούν οι πίνακες αριστερά και δεξιά σα μια συνδυασμένη δομή, να αντιγράφεται μόνο το αριστερό τμήμα του m σε έναν προσωρινό χώρο, και να κατευθύνεται η ρουτίνα merge ώστε να τοποθετεί τη συγχωνευμένη έξοδο στο m. Σε αυτήν την έκδοση είναι προτιμότερο να δεσμεύεται ο προσωρινός χώρος εκτός της ρουτίνας merge, ώστε μόνο μια δέσμευση να είναι απαραίτητη. Η επιπλέον αντιγραφή που αναφέρεται στην προηγούμενη παράγραφο αντιμετωπίζεται επίσης, αφού το τελευταίο ζευγάρι γραμμών πριν από τη δήλωση επέστρεψε αποτέλεσμα (συνάρτηση  merge στον ψευδοκώδικα παραπάνω) γίνεται περιττό.
Η ταξινόμηση με συγχώνευση μπορεί να γίνει επίσης συγχωνεύονται περισσότερες από δύο υπολίστες κάθε φορά, χρησιμοποιώντας έναν αλγόριθμο συγχώνευσης ν - δρόμων. Ωστόσο, ο αριθμός των λειτουργιών είναι προσεγγιστικά ο ίδιος. Ας υποθέσουμε ότι συγχωνεύουμε k υπολίστες μονομιάς, όπου χάριν απλότητας το k είναι δύναμη του 2. Τότε η αναδρομική σχέση γίνεται T(n) = k T(n/k) + O(n log k). (Το τελευταίο τμήμα προέρχεται από τον αλγόριθμο συγχώνευσης, οποίος όταν υλοποιείται με τον ιδανικό τρόπο, χρησιμοποιώντας έναν σωρό ή έναν αυτο-ισορροπούμενο δυαδικό δέντρο αναζήτησης, παίρνει Ο (log k) χρόνο ανά στοιχείο.) Εάν πάρουμε την αναδρομική σχέση για την κλασσική ταξινόμηση με συγχώνευση (T(n) = 2T(n/2) + O(n)) και την αναπτύξουμε log2k φορές, παίρνουμε την ίδια αναδρομική σχέση. Αυτό ισχύει ακόμα και αν το k δεν είναι σταθερά.
Χρήση με οδηγούς ταινίας
μικρογραφία|Οι αλγόριθμοι ταξινόμησης με συγχώνευση επέτρεψαν την ταξινόμηση μεγάλων συνόλων δεδομένων σε πρώιμους υπολογιστές που είχαν μικρή μνήμη τυχαίας προσπέλασης (RAM) σε σχέση με τα μοντέρνα καθιερωμένα μεγέθη. Οι εγγραφές αποθηκεύονταν σε [[μαγνητική ταινία και επεξεργάζονταν σε συσκευές μαγνητικών ταινιών όπως αυτές IBM 729.]] Η εξωτερική ταξινόμηση με συγχώνευση έχει πρακτική σημασία όταν οδηγοί δίσκων ή ταινίας και τα δεδομένα προς αποθήκευση είναι πολύ μεγάλα για να χωρέσουν στην ταινία ή το δίσκο. Η εξωτερική ταξινόμηση είναι ο τρόπος με τον οποίο η ταξινόμηση με συγχώνευση υλοποιείται με οδηγούς δίσκων. Μία τυπική ταξινόμηση με οδηγό ταινίας χρησιμοποιεί τέσσερεις οδηγούς ταινίας. Όλες οι λειτουργίες εισόδου/εξόδου είναι σειριακές (εκτός από τις επανελίξεις της ταινίας προς τα πίσω στο τέλος κάθε περάσματος). Μια ελάχιστη υλοποίηση μπορεί να γίνει με μόνο 2 προσωρινές αποθήκες εγγραφών και μερικές μεταβλητές.
Έστω ότι ονομάζουμε τους τέσσερεις οδηγούς ταινίας Α, Β, Γ, Δ, με τα αρχικά δεδομένα στο Α και χρησιμοποιώντας μόνο 2 προσωρινές αποθήκες εγγραφών, ο αλγόριθμος τότε είναι παρόμοιος με την Naming the four tape drives as A, B, C, D, with the original data on A, and using only 2 record buffers, the algorithm is similar to, χρησιμοποιώντας ζευγάρια οδηγών τανιίας αντί για πίνακες στη μνήμη. Αυτός ο βασικός αλγόριθμος μπορεί να περιγραφεί ως εξής:
Αντί να ξεκινήσει με πολύ μικρές αλληλουχίες, το αρχικό πέρασμα θα διαβάσει πολλές εγγραφές στη μνήμη, θα κάνει μια εσωτερική ταξινόμηση ώστε να δημιουργηθεί μια μεγάλη αλληλουχία, και κατόπιν κατανέμει αυτές τις μεγάλες αλληλουχίες στο σύνολο εξόδου. Το βήμα αυτό βοηθά στο να αποφευχθούν πολλά πρώιμα περάσματα. Για παράδειγμα, μια εσωτερική ταξινόμηση 1024 εγγραφών θα γλιτώσει 9 περάσματα. Η εσωτερική ταξινόμηση είναι συνήθως μεγάλη, επειδή έχει αυτό το πλεονέκτημα. Στην πραγματικότητα, υπάρχουν τεχνικές με τις οποίες οι αρχικές αλληλουχίες μπορούν να γίνουν μεγαλύτερες από τη διαθέσιμη εσωτερική μνήμη.
Μια πιο εξεζητημένη ταξινόμηση με συγχώνευση για ταινίες (και δίσκους) που βελτιστοποιεί τη χρήση της ταινίας (και του δίσκου) είναι η πολυφασική ταξινόμηση με συγχώνευση.
Βελτιστοποίηση ταξινόμησης με συγχώνευση
Στους μοντέρνους υπολογιστές, η τοπικότητα της αναφοράς μπορεί να είναι μεγάλης σημασίας για τη βελτιστοποίηση του λογισμικού, επειδή χρησιμοποιούνται πολυεπίπεδες ιεραρχίες μνήμης. Έχουν προταθεί εκδόσεις του αλγορίθμου που εκμεταλλεύονται την λανθάνουσα μνήμη, οι οποίες αποτελούνται από εντολές βελτιστοποιημένες για την μετακίνηση σελίδων μέσα και έξω από τη λανθάνουσα μνήμη. Για παράδειγμα, η 'ταξινόμηση με συγχώνευση σε τμήματα' σταματάει τον κατακερματισμώ των υπολιστών όταν φτάσει σε υπολίστες μεγέθους S, όπου S ο αριθμός των στοιχείων δεδομένων που χωράνε στην λανθάνουσα μνήμη της Κεντρικής Μονάδας Επεξεργασίας. Κάθε μία από αυτές τις υπολίστες ταξινομείται με έναν επιτόπου αλγόριθμο ταξινόμησης, ώστε να αποδευχθούν οι αντιμεταθέσεις μνήμης, και κατόπιν η τυπική ταξινόμηση με συγχώνευση αναλαμβάνει με τη γνωστή αναδρομική μέθοδο. Αυτός ο αλγόριθμος έχει αποδειχθεί να αποδίδει καλύτερα σε μηχανές που επωφελούνται από την βελτιστοποίηση με λανθάνουσα μνήμη.
Ο πρότεινε μια εναλλακτική έκδοση της ταξινόμησης με συγχώνευση η οποία χρησιμοποιεί σταθερή πρόσθετη μνήμη. Ο αλγόριθμος αυτός αργότερα βελτιώθηκε. .
Επίσης, πολλές εφαρμογές της εξωτερικής ταξινόμησης χρησιμοποιεί μια μορφή ταξινόμησης με συγχώνευση όπου η είσοδος διαχωρίζεται σε έναν αριθμό υπολιστών, για τον οποίον αριθμό, στην ιδανική περίπτωση, η συγχώνευση επιτρέπει το τρέχον σύνολο επεξεργασίας να χωράει στην κύρια μνήμη.
Παράλληλη επεξεργασία
Η ταξινόμηση με συγχώνευση αποτελεί καλή περίπτωση αλγορίθμου ως προς τη δυνατότητά του να εκτελεσθεί παράλληλα, εξαιτίας της μεθόδου διαίρει και βασίλευε που χρησιμοποιεί. Μια παράλληλη υλοποίηση υπάρχει γραμμένη σε ψευδοκώδικα στην τρίτη έκδοση του Introduction to Algorithms των Cormen, Leiserson, και Stein. Αυτός ο αλγόριθμος χρησιμοποιεί έναν παράλληλο αλγόριθμο συγχώνευσης ώστε να εκτελέσει παράλληλα όχι μόνο την αναδρομική διαίρεση του πίνακα, αλλά και την λειτουργία της συγχώνευσης. Αποδίδει καλά στην πράξη όταν συνδυάζεται με μια γρήγορη ευσταθή σειριακή ταξινόμηση, όπως η ταξινόμηση με εισαγωγή και με μια γρήγορη σειριακή συγχώνευση σαν βάση για τη συγχώνευση μικρών πινάκων. Η ταξινόμηση με συγχώνευση ήταν ένας από τους πρώτους αλγορίθμους ταξινόμησης όπου επετεύχθη μια βέλτιστη αύξηση της ταχύτητας, με τον Richard Cole να χρησιμοποιεί έναν έξυπνο αλγόριθμο υποδειγματοληψίας ώστε να καταφέρει συγχώνευση με κόστος O(1). Άλλοι εξεζτητημένοι παράλληλοι αλγόριθμοι ταξινόμησης μπορούν να επιτύχουν τα ίδια ή καλύτερα χρονικά όρια με χαμηλότερη σταθερά. Για παράδειγμα, το 1991 ο David Powers περιέγραψε μια παράλληλη έκδοση της quicksort (και μια σχετική "radix sort") που τρέχει σε χρόνο O(log n) σε ένα CRCW PRAM με n επεξεργαστές εκτελώντας τον κατακερματισμό των πινάκων εσωτερικά.
Σύγκριση με άλλους αλγορίθμους ταξινόμησης
Παρόλο που η ταξινόμηση με σωρό έχει τα ίδια χρονικά φράγματα με την ταξινόμηση με συγχώνευση, απαιτεί μόνο Θ(1) βοηθητικό χώρο, σε σύγκριση με την ταξινόμηση με συγχώνευση, και είναι συχνά γρηγορότερη σε πρακτικές εφαρμογές. Στις τυπικές μοντέρνες αρχιτεκτονικές, οι αποδοτικές υλοποιήσεις της ταχείας ταξινόμησης είναι ταχύτερες της ταξινόμησης με συγχώνευση στην ταξινόμηση πινάκων που βρίσκονται στην κεντρική μνήμη. Από την άλλη μεριά, η ταξινόμηση με συγχώνευση είναι ευσταθής συγχώνευση, υλοποιείται καλύτερα ώς προς τον παραλληλισμό, και είναι πιο αποδοτική στον χειρισμό σειριακών μέσων με αργή προσπέλαση. Η ταξινόμηση με συγχώνευση είναι συνήθως η καλύτερη επιλογή για την ταξινόμηση μιας συνδεδεμένης λίστας: σε αυτήν την περίπτωση είναι σχετικά εύκολο να υλοποιηθεί μια ταξινόμηση με συγχώνευση με τρόπο τέτοιο που να απαιτεί μόνο Θ(1) επιπλέον χώρο, και η χαμηλή απόδοση τυχαίας προσπέλασης της συνδεδεμένης λίστας κάνει κάποιους αλγορίθμους (όπως της ταχείας ταξινόμησης) να μην αποδίδουν ικανοποιητικά, ενώ κάποιοι άλλοι (όπως η ταξινόμηση με σωρό) είναι αδύνατο να υλοποιηθούν.
Από την Perl 5.8, η ταξινόμηση με συγχώνευση είναι ο προεπιλεγμένος αλγόριθμος με συγχώνευση (στις πρηγούμενες εκδόσεις της Perl ήταν η ταχεία ταξινόμηση). Στην Java, οι Arrays.sort χρησιμοποιούν την ταξινόμηση με συγχώνευση ή μια βελτιωμένη ταχεία ταξινόμηση, σε συνάρτηση με τους τύπους των δεδομένων και για λόγους απόδοσης της υλοποίησης αλλάζουν σε ταξινόμηση με εισαγωγή όταν ταξινομούνται λιγότερα από επτά στοιχεία. Η Python χρησιμοποιεί την timsort, μια άλλη βελτιωμένη υβριδική έκδοση της ταξινόμησης με συγχώνευση και της ταξινόμησης με εισαγωγή, η οποία επίσης έγινε η προεπιλεγμένη μέθοδος ταξινόμησης για την Java SE 7.
Χρησιμότητα στην ταξινόμηση στο Διαδίκτυο
Η λειτουργία της συγχώνευσης στην ταξινόμηση με συγχώνευση είναι χρήσιμη στην ταξινόμηση στο Διαδίκτυο, όπου η λίστα προς ταξινόμηση λαμβάνεται στοιχείο προς στοιχείο, αντί να ληφθεί ολόκληρη από την αρχή. Σε αυτήν την εφαρμογή, ταξινομούμε κάθε νέο στοιχείο που λαμβάνουμε χρησιμοποιώντας οποιονδήποτε αλγόριθμο ταξινόμησης, και μετά το συγχωνεύουμε στην μέχρι στιγμής ταξινομημένη μας λίστα χρησιμοποιώντας τη λειτουργία της συγχώνευσης. Ωστόσο, η προσέγγιση αυτή μπορεί να αποδειχθεί ακριβή σε χρόνο και χώρο εάν τα δεδομένα λαμβάνονται σε μικρά τμήματα σε σχέση με την ταξινομημένη λίστα — μια καλύτερη προσέγγιση σε αυτήν την περίπτωση είναι η εισαγωγή των στοιχείων σε ένα δυαδικό δένδρο αναζήτησης τη στιγμή που λαμβάνονται.
Εξωτερικοί σύνδεσμοι
Sorteringsalgoritme
Θαμάρ της Ηπείρου
Η Θαμάρ Αγγελίνα (μετά το 1264 - μετά το 1311) ήταν κυρία της Βόνιτσας και της Ναυπάκτου (Lepanto). Ο πατέρας της Νικηφόρος Α' δεσπότης της Ηπείρου νυμφεύτηκε το 1264 τη 2η συζυγό του Άννα Καντακουζηνή.
Ο πατέρας της ήταν υιός του Μιχαήλ Β' Αγγέλου δεσπότη της Ηπείρου και της αγίας Θεοδώρας Πετραλίφα. Η μητέρα της ήταν κόρη του πιγκέρνη (οινοχόου) Ιωάννη Καντακουζηνού και της Άννας Παλαιολογίνας.
Σχέδια για γάμο
Η μητέρα της, στενή συγγενής των Παλαιολόγων, ήθελε να επουλώσει το χάσμα του δεσποτάτου με την Κωνσταντινούπολη και της πρότεινε σύζυγο τον Μιχαήλ Θ΄, αλλά ήταν 2ος εξάδελφος με τη Θαμάρ και ο Πατριάρχης το βρήκε αντικανονικό. Ο Κάρολος Β΄ Καπετιδών-Ανζού, βασιλιάς της Νάπολης τη ζήτησε για τον υιό του Φίλιππο Α΄ πρίγκιπα του Τάραντα και ο πατέρας της, μετά από μακρές διαπραγματεύσεις, συμφώνησε στα εξής: Ο τελευταίος όρος προσετέθη μετά από παρέμβαση της μητέρας της. Ο γάμος έγινε το 1294 στο Λ'Άκουιλα του Αμπρούτσο.
Πριγκίπισσα του Τάραντα
Το 1297 απεβίωσε ο πατέρας της και έγινε δεσπότης Ηπείρου ο αδελφός της Θωμάς Άγγελος. Αυτό έκανε τον Φίλιππο Α΄ να πικραθεί. Στην αντιδικία, ο Φίλιππος Α΄ την υποπτευόταν ότι εξυπηρετεί τα συμφέροντα της Ηπείρου. Το 1299 ο Φίλιππος Α΄ αιχμαλωτίστηκε και φυλακίστηκε από τον βασιλιά της Αραγωνίας. Η Θαμάρ ενεχυρίασε το στέμμα της με τα υπόλοιπα κοσμήματά της και ζήτησε χρήματα από τους δικούς της στην Ήπειρο για τα λύτρα του ανδρός της, που ελευθερώθηκε το 1302. Στον Τάραντα πιέστηκε να αφομοιώσει λατινικούς τρόπους και έγινε με τη βία Καθολική με το όνομα Catherine. Ο καχύποπτος Φίλιππος Α΄ αποφάσισε το 1309 να τη χωρίσει, έτσι την κατηγόρησε για μοιχεία: ότι είχε κοιμηθεί με τουλάχιστον 40 αυλικούς και είχε σχέση με τον Οικονόμο του παλατιού. Ο γάμος λύθηκε και ο Φίλιππος Α΄ νυμφεύτηκε την Αικατερίνη του Βαλουά-Κουρτεναί, κόρη της Αικατερίνης Α' του Κουρτεναί, που με τη σειρά της ήταν κόρη του Φιλίππου διεκδικητή Λατίνου αυτοκράτορα τη Κωνσταντινούπολης. Η απόβλητη Θαμάρ κλείστηκε σε μοναστήρι ή φυλακή και απεβίωσε λίγο μετά το 1311.
Οικογένεια
Η Θαμάρ παντρεύτηκε τον Φίλιππο Α΄ των Καπετιδών-Ανζού πρίγκιπα του Τάραντα, γιο του Καρόλου Β΄ της Νάπολης. Είχαν τα εξής τέκνα:
Υπηρεσιακή κυβέρνηση Ιωάννη Παρασκευόπουλου 1963
Η Υπηρεσιακή κυβέρνηση Ιωάννη Παρασκευόπουλου 1963 (Δεκέμβριος 1963 - Φεβρουάριος 1964) σχηματίστηκε προκειμένου να οδηγήσει την χώρα σε βουλευτικές εκλογές.
Οι εκλογές παρά τους φόβους της Ένωσης Κέντρου που επιθυμούσε τον διορισμό που απόλυτα επιτυχημένου πρώην υπηρεσιακού Πρωθυπουργού, Στυλιανού Μαυρομιχάλη, εξελίχτηκαν χωρίς προβλήματα, και η Ένωση Κέντρου πέτυχε μια άνευ προηγουμένου εκλογική νίκη, με το πρωτόγνωρο για ελληνικές εκλογές, 52,72%.
Αναφορές
1963 1963 Κατηγορία:1963 Κατηγορία:1964
Μπηγιηκλή Κοτζά Ντερβίς Μεχμέτ Πασάς
Ο Μπηγιηκλή Κοτζά Ντερβίς Μεχμέτ Πασάς (Οθ. Τούρκικα:شارب درويش محمد باشا) (Τούρκικα:Bıyıklı Koca Derviş Mehmed Paşa, ? - 1655) ήταν Οθωμανός στρατιωτικός αξιωματικός και πολιτικός από την Κιρκασία.
Έγινε Καπουντάν Πασάς (Μεγάλος Ναύαρχος) το 1652 και προήχθη στο Μεγάλος Βεζίρης στις 21 Μαρτίου 1653. Κατείχε τη θέση μέχρι τις 28 Οκτωβρίου 1654.
Παραπομπές
Κατηγορία: Μεγάλοι Βεζίρηδες
Μάχη της Πλάκας
Η μάχη της Πλάκας ήταν πολεμική εμπλοκή της Επανάστασης του 1821 και μια από τις προσπάθειες των Ελλήνων να σώσουν το Σούλι.
Η εξέλιξη των γεγονότων
Κατόπιν της ελληνικής νίκης στο Κομπότι της Άρτας (10 Ιουνίου 1822), έφτασαν στο ελληνικό στρατόπεδο του εκστρατευτικού σώματος, που είχε συγκροτήσει ο Αλέξανδρος Μαυροκορδάτος, δύο άντρες σταλμένοι από το Σούλι και ζήτησαν από τους Έλληνες να εκστρατεύσουν στην περιοχή τους περίπου δύο χιλιάδες πολεμιστές, πιστεύοντας πως έτσι θα μεταβαλλόταν η κατάσταση και πως οι Οθωμανοί που πολιορκούσαν την περιοχή θα αναγκάζονταν να αποσυρθούν. Οι ελληνικές δυνάμεις ανταποκρίθηκαν και έστειλαν την 21η Ιουνίου 1.200 ή 2.000 άνδρες υπό τους οπλαρχηγούς Μάρκο Μπότσαρη, Καρατάσο, Γεώργιο Βαρνακιώτη, Αλέξανδρο Βλαχόπουλο και Ανδρέα Ίσκο. Οι δυνάμεις τους στρατοπέδευσαν στην Πλάκα, που απέχει δέκα ώρες από το Σούλι και επτά ώρες από το Κομπότι.
Αργότερα, οι ελληνικές δυνάμεις χωρίστηκαν σε τρία σώματα. Το κύριο μέρος των δυνάμεων, υπό τον Μάρκο Μπότσαρη, προχώρησε προς το Σούλι, ο οπλαρχηγός Κουτελίδας κινήθηκε εναντίον των Κατσανοχωρίων για να κόψει τον ανεφοδιασμό των Τούρκων και να δημιουργήσει αντιπερισπασμό, ενώ οι Ίσκος και Γρίβας κατευθύνθηκαν να επιτεθούν στους Βαριάδες για να προκαλέσουν και εκεί αντιπερισπασμό. Στην πορεία του προς το Σούλι, ο Μάρκος Μπότσαρης ήλθε σε σύγκρουση με σώμα 3.000 Τούρκων ιππέων. Στην ακόλουθη μάχη οι επαναστάτες επικράτησαν, αν και δεν εκμεταλλεύτηκαν την νίκη τους. Τα άλλα σώματα, ωστόσο, δέχθηκαν αιφνιδιαστική επίθεση από Οθωμανούς και αναγκάστηκαν να υποχωρήσουν. Ο Μπότσαρης αναγκάστηκε και αυτός να υποχωρήσει στο στρατόπεδο της Πλάκας και άρχισε να οργανώνει καλύτερα την έφοδό του.
Πηγές
Κατηγορία:Μάχες της Ελληνικής Επανάστασης του 1821 Κατηγορία:Μάχες ελληνικού στρατού Κατηγορία:Μάχες της Οθωμανικής Αυτοκρατορίας Κατηγορία:Ιστορία της Θεσπρωτίας
Νίκος Γιαννόπουλος (εικονογράφος)
Ο Νίκος Γιαννόπουλος είναι Έλληνας ζωγράφος, εικονογράφος, συγγραφέας και διασκευαστής παιδικής λογοτεχνίας. Έχει εικονογραφήσει βιβλία για τους περισσότερους Έλληνες εκδότες ενώ συνεργάζεται με εκδοτικούς οίκους στην Αραβία, στην Ευρώπη και στην Αμερική.
Βιογραφία
Γεννήθηκε στην Αθήνα στις 14 Δεκεμβρίου 1986 και μεγάλωσε στη Μεγαλόπολη της Αρκαδίας.
Με το πέρας των σπουδών του ασχολήθηκε αποκλειστικά με την εικονογράφηση. Από το 2015 μέχρι σήμερα έχει εικονογραφήσει περισσότερα από 150 βιβλία στα Ελληνικά στα Αραβικά και στα Αγγλικά, ενώ έχει συνεργαστεί με παγκόσμιους οργανισμούς και επιχειρήσεις, όπως η UNESCO, η Βουλή των Ελλήνων , το Make-A-Wish Greece, Σύλλογος Όραμα Ελπίδας κ.α για τη δημιουργία προωθητικού υλικού και βιβλίων για τα δικαιώματα παιδιών και νέων.
Έχει διακριθεί με βραβεία και υποψηφιότητες για τη δουλειά του σε διεθνείς θεσμούς όπως τα International Book Awards, Next Generation Indie Book Awards , Purple Dragonfly Awards , Living Now Book Awards κ.ά.
Οικογένεια
Είναι παντρεμένος με την εικονογράφο και συγγραφέα Christine Mesnard (Κριστίν Μενάρ) και πατέρας δύο παιδιών.
Εξωτερικοί σύνδεσμοι
Κατηγορία:Έλληνες ζωγράφοι Κατηγορία:Έλληνες εικονογράφοι
Μεντί Μπενατιά
O Μεντί Μπενατιά (Medhi Benatia, 17 Απριλίου 1987) είναι Μαροκινός ποδοσφαιριστής που αγωνίζεται στην Φατίχ Καραγκιουμρούκ και στην Εθνική Μαρόκου στη θέση του κεντρικού αμυντικού.
Σε συλλόγους
Η καριέρα του ξεκίνησε το 2005 από τη Μαρσέιγ και στη συνέχεια έπαιξε στην Κλερμόν. Το 2010 υπέγραψε στην Ουντινέζε και το 2013 στη Ρόμα και επελέγη στην καλύτερη ενδεκάδα της Σέριε Α για τη σεζόν 2013-2014. Το 2014 υπέγραψε στην Μπάγερν Μονάχου, με την οποία κατέκτησε δύο πρωταθλήματα και ένα Κύπελλο Γερμανίας. Το 2016 δόθηκε δανεικός στη Γιουβέντους και το 2017 έγινε παίκτης της, με την οποία έχει κερδίσει δύο πρωταθλήματα και δύο Κύπελλα Ιταλίας. Τον Ιανουάριο του 2019 υπέγραψε στην Αλ Ντουχαΐλ.
Στις εθνικές ομάδες
Ο Μπενάτια έπαιξε το 2005 στην Εθνική Γαλλίας U18, καθώς έχει γεννηθεί και μεγαλώσει στη Γαλλία.
Την επόμενη χρονιά, αγωνίστηκε στην Εθνική Μαρόκου U20 και από το 2008 είναι μέλος της ομάδας των ανδρών. Έχει λάβει μέρος στα Κύπελλα Εθνών Αφρικής του 2012, του 2013 και του 2017. Επίσης, επελέγη στο ρόστερ της ομάδας στο Μουντιάλ του 2018.
Παραπομπές
Κατηγορία:Μαροκινοί ποδοσφαιριστές Κατηγορία:Ποδοσφαιριστές Εθνικής Μαρόκου Κατηγορία:Ποδοσφαιριστές Εθνικής Μαρόκου Κ20 Κατηγορία:Ποδοσφαιριστές Γιουβέντους Κατηγορία:Ποδοσφαιριστές Ρόμα Κατηγορία:Ποδοσφαιριστές Ουντινέζε Κάλτσιο Κατηγορία:Ποδοσφαιριστές Σέριε Α Κατηγορία:Ποδοσφαιριστές Ολιμπίκ Μαρσέιγ Κατηγορία:Ποδοσφαιριστές Κλερμόν Φουτ Ωβέρνη Κατηγορία:Ποδοσφαιριστές ΦΚ Λοριάν Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Λιγκ 2 Κατηγορία:Ποδοσφαιριστές Μπάγερν Μονάχου Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Αμυντικοί ποδοσφαιριστές Κατηγορία:Μαροκινοί ποδοσφαιριστές στο εξωτερικό Κατηγορία:Ποδοσφαιριστές Φάτιχ Καραγκιουμπρούκ ΣΚ
Φορεσιά του Αλμυρού
Η γυναικεία αλμυριώτικη φορεσιά, γνωστή και ως αντεριά, πήρε την ονομασία της από τα δύο εξωτερικά ρούχα που τη χαρακτήρισαν, ενώ η φορεσιά παραμένει όμοια για όλες τις ηλικίες και περιστάσεις ως προς τα κομμάτια που την αποτελούν. Η νυφική και η γιορτινή φορεσιά διαφέρουν από την καθημερινή μόνο ως προς την ποιότητα των υλικών κατασκευής και του κεντητικού διακόσμου, αλλά και των κοσμημάτων. Οι κοπέλες έβαζαν για πρώτη φορά τα αντεριά όταν έκλειναν τα 14 για να δείξουν στις Κυριακάτικες γιορτές ότι ήταν σε ηλικία γάμου ως αντεροφορεμένες μαντηλούσες.
Η αλμυριώτικη φορεσιά αποτελούταν από το καθημερινό ποκάμισο, τα δύο νυφικά ή γιορτινά –το μέσα ποκάμισο και το δεύτερο ποκάμισο-, το αντερί μανικίσιο, το αντερί σωκαρδίσιο, τη χειμωνιάτικη καθημερινή τζάκα, την ποδιά, τη ζώνη, τις κάλτσες, τα παπούτσια και το χειμώνα οι ηλικιωμένες φορούσαν και σιγκούνι.
Στο κεφάλι οι γυναίκες έδεναν το τσεμπέρι και το μαντήλι και στόλιζαν την κόσια με την κοσίδα ή διάφορες χρωματιστές κορδέλες. Τα κοσμήματα της φορεσιάς ήταν τα θηλυκωτάρια, η καρφίτσα, το κοπιτσάρι, οι τοκάδες και τα σκολαρίκια.
Τα ποκάμισα
Για την ύφανση των ποκαμίσων, το μετάξι και το βαμβάκι που θα χρησιμοποιούσαν καλλιεργούσαν οι ίδιες οι γυναίκες τους μεταξοσκώληκες και το βαμβάκι, ενώ στη συνέχεια ύφαιναν και τα ποκάμισα μόνες τους. Το καθημερινό ποκάμισο ήταν απλά κεντημένο με λίγη σταυροβελονιά στα μανίκια, στο ποδόγυρο και στην τραχηλιά. Για τους γάμους και τις γιορτές είχαν δύο καλά ποκάμισα, το άσπρο χασεδένιο μέσα ποκάμισο και το ουβγιαστό μεταξωτό ποκάμισο ή το νυφικό διάφανο μεταξωτό που έμπαινε από πάνω. Το μέσα ποκάμισο ήταν όμοιο στο σχήμα και στο ράψιμο με το καθημερινό. Ήταν άσπρο χασεδένιο, στολισμένο στην τραχηλιά, στα μανίκια και στον ποδόγυρο με σχέδιο κοκάκι με τη βελόνα του ραψίματος. Έμπαινε κάτω από λεπτό διάφανο μεταξωτό ποκάμισο για να μην φεγγίζει και να προσδίδει όγκο. Το εξωτερικό, δεύτερο ποκάμισο ήταν από ακριβότερο ή φθηνότερο ύφασμα, ενώ το νυφικό ποκάμισο η ασπρούδα, ήταν από πρώτης διαλογής μετάξι. Η ασπρούδα είχε στολισμένη με άσπρη δαντέλα τραχηλιά και τα μανίκια με τον ποδόγυρο είχαν χρυσή δαντέλα, τη συρμοθηλιά.
Τα αντεριά
Τ΄αντεριά ήταν τα δύο εξωτερικά μεταξωτά κομμάτια που έδωσαν το όνομά τους στη φορεσιά. Ήταν διαφορετικά μεταξύ τους σε χρώμα, το οποίο ποίκιλε στα αγιώτικα (τα γιορτινά) αντεριά. Το ύφασμα για το νυφικό αντερί ήταν αγορασμένο από την Κωνσταντινούπολη (πολίτικα αντεριά) και ήταν πάντα ριγωτό. Το εσωτερικό αντερί, το μανικίσιο, ήταν άσπρο με κίτρινες ρίγες και έφτανε λίγο κάτω από τα γόνατα. Ήταν φοδραρισμένο με βαμβακερό ύφασμα, το οποίο ύφαιναν και έβαφαν οι γυναίκες μόνες τους σε αντίθετο χρώμα από το εξωτερικό ύφασμα του ρούχου. Ανάμεσα στο ύφασμα και στη φόδρα έραβαν και βαμβάκι, το μαχλίτσι, για να είναι πιο ζεστό και να στέκει καλύτερα στο κορμί. Τα μανίκια ήταν εσωτερικά φοδραρισμένα μ’ ένα κλαδωτό μεταξωτό μωβ με χρυσό, ή πράσινο ή γαλάζιο με χρυσό, γιατί τα αναδίπλωναν πάνω από τον αγκώνα, σχηματίζοντας τα καπακλίκια. Τα καπακλίκια στερέωναν στα μανίκια κάτω από τους ώμους με ασημένιους τοκάδες (γάντζοι με πουλί ή δικέφαλο αετό στην όψη). Ο στολισμός συμπληρωνόταν από μεταξωτά χρυσοκεντήματα, τις συρμοθηλιές γύρω από το στήθος. Στη μέση συγκρατούσαν το μανικίσιο αντερί με ένα ή δύο θηλυκωτάρια. Το εξωτερικό αντερί, το σωκαρδίσιο, ήταν πράσινο με μαύρες ρίγες και δεν είχε μανίκια. Ήταν ραμμένο στην ίδια ποιότητα, αλλά πάντα σε διαφορετικό χρωματισμό και ήταν πιο κοντό από το μανικίσιο αντερί. Τις καθημερινές οι γυναίκες φορούσαν μόνο το σωκαρδίσιο αντερί πάνω από το ποκάμισο και αυτό ήταν ραμμένο από πιο ευτελές ύφασμα, το πέλες.
Η τζάκα, η ποδιά, η ζώνη
Η τζάκα ήταν ραμμένη με μαύρο σκουτί για τις καθημερινές χειμωνιάτικες μέρες και φοριόταν πάνω από το σωκαρδίσιο αντερί. Είχε το ίδιο σχήμα με αυτό και κούμπωνε στη μέση με μια κόπιτσα. Η ποδιά ήταν μαύρη, μάλλινη ή μεταξωτή κλαδωτή και είχε κεντημένα στον ποδόγυρο διάφορα σχέδια και σειρήτια. Επιπλέον, ήταν φοδραρισμένη με πολύχρωμο ή ριγωτό βαμβακερό αστάρι και στηριζόταν πάνω από το μανικίσιο αντερί με μια λεπτή, μάλλινη μαύρη και κόκκινη ζώνη. Η ζώνη έμπαινε κάτω από το σωκαρδίσιο αντερί και ήταν ολοστόλιστη, ενώ εξίσου εντυπωσιακά ήταν και τα πολύ μεγάλα, στρογγυλά θηλυκωτάρια με τα οποία την έκλειναν. Ανάμεσα στα θηλυκωτάρια έβαζαν επίσης ένα κόκκινο, μεταξωτό, τετράγωνο μαντήλι, την καλαμάτα.
Οι κάλτσες και τα παπούτσια
Οι κάλτσες ήταν πάντα φορεμένες διπλές. Οι εσωτερικές ήταν λευκές από νήμα, πλεγμένες στο χέρι και οι εξωτερικές ήταν αγοραστές και πιο λεπτές. Τα παπούτσια κατά την τελευταία περίοδο που εμφανίζεται η φορεσιά ήταν από μαύρο λουστρίνι, δετά και με πέτσινο τακούνι.
Κεφαλόδεσμος και κοσμήματα
Τα μαλλιά τους οι Αλμυριώτισσες τα χώριζαν στα δύο και έπλεκαν μια κόσια (κοτσίδα) που κατέληγε σε φούντα. Το κεφάλι στολιζόταν με δύο μαντήλια από βαμβάκι που ήταν τριγωνικά διπλωμένα και ονομάζονταν σταμπωτό και μπαμπακέλα. Τα κοσμήματα της φορεσιάς δεν ήταν πολλά, αλλά ήταν όλα λεπτοδουλεμένα από χρυσοχόους της εποχής και της περιοχής.
Πηγές
Κατηγορία:Ελληνικές φορεσιές Κατηγορία:Αλμυρός
Κέλερ (μάγιστρος των οφφικίων)
Ο Φλάβιος Κέλερ, λατιν.: Flavius Celer, ήταν Ρωμαίος (Βυζαντινός) στρατηγός και magister officiorum υπό τον αυτοκράτορα Αναστάσιο Α΄ (βασ. 491–518) στις αρχές του 6ου αιώνα.
Βιογραφία
Ο Κέλερ ήταν Ιλλύριος, αν και τίποτε δεν είναι γνωστό για την πρώιμη ζωή του. Το 503 ο Αυτοκράτορας Αναστάσιος Α΄ τον ονόμασε στρατηγό στον συνεχιζόμενο πόλεμο κατά των Σασσανιδών Περσών στην Ανατολή. Την άνοιξη του 504, οδήγησε τους άντρες του να συμμετάσχουν στη συνεχιζόμενη πολιορκία της Άμιδας, αλλά αμέσως μετά έφυγε και επιδόθηκε σε μία εισβολή σε εδάφη που κατείχαν οι Πέρσες, ανακαταλαμβάνοντας πολλές πόλεις και επιστρέφοντας με πολλά λάφυρα. Στα τέλη του 504 ο Κέλερ ξεκίνησε διαπραγματεύσεις με τους Πέρσες, οι οποίες κατέληξαν σε μία προσωρινή εκεχειρία. Το 505 δραστηριοποιήθηκε ξανά στα ανατολικά σύνορα, αλλά δεν αναφέρεται ότι συμμετείχε σε μεγάλες επιχειρήσεις. Ωστόσο, συνέχισε τις επαφές με τους Πέρσες, εξαγοράζοντας την Άμιδα για 1.100 λίβρες χρυσού. Το φθινόπωρο του 506 ο Κέλερ ηγήθηκε των ρωμαϊκών διαπραγματεύσεων με τους Πέρσες στη Δάρα, οι οποίες κατέληξαν στη σύναψη συνθήκης ειρήνης. Ίσως ως ανταμοιβή, ονομάστηκε ύπατος για το 508: είχε ήδη διοριστεί ως μάγιστρος των οφφικίων (magister officiorum) κάπου γύρω στο 503 με 504
Το 511 ο Κέλερ συνωμότησε με τον αυτοκράτορα Αναστάσιο Α΄ σε ένα σχέδιο να εξοριστεί ο Πατριάρχης Κωνσταντινουπόλεως, Μακεδόνιος Β΄, παρακινώντας τον Μακεδόνιο να υπογράψει ένα έγγραφο που απέρριπτε τις Οικουμενικές Συνόδους της Εφέσου (431) και της Χαλκηδόνας (451): έτσι έχανε την υποστήριξη των υπέρ-των-δογμάτων-της-Χαλκηδόνας παράταξης. Στη συνέχεια, ο Κέλερ έλαβε εντολή να διασφαλίσει ότι ο Σεβήρος και οι Μονοφυσίτες μοναχοί του, θα επέστρεφαν με ασφάλεια στα μοναστήρια τους στη Συρία. Το 512 ο Κέλερ στάλθηκε στην Κωνσταντινούπολη, μαζί με τον Πατρίκιο, για να ειρηνεύσει τα άτακτα πλήθη των Χαλκηδόνιων, αλλά τελικά απέτυχε.
Ο Κέλερ εξακολουθούσε να ασκεί τα καθήκοντά του την εποχή της ανάληψης του Αυτοκράτορα Ιουστίνου Α' (βασ. 518–527) στις 9 Ιουλίου 518, αλλά αμέσως μετά απομακρύνθηκε από το αξίωμα (ο πρώτος καταγεγραμμένος διάδοχός του ήταν ο Τατιανός το 520, αν και ο Σύμμαχος μπορεί να είχε κατείχε τη θέση το 519). Μετά από αυτό, συμμετείχε στις διαπραγματεύσεις του 519–520 με τον πάπα της Ρώμης για τον τερματισμό του Ακακιανού Σχίσματος. Περιγράφεται από τους χρονικογράφους ως εχέφρων, μορφωμένος, ικανός διαχειριστής και προσωπικά γενναίος. Η ημερομηνία ή ο τρόπος τού θανάτου του δεν καταγράφεται, εκτός από την αναφορά ότι ήταν «ατυχής».
Αναστασιανός Πόλεμος
Πόλεμος
αριστερά|μικρογραφία|175x175εσ| Η Ρωμαϊκή και η Σασσανιδική Αυτοκρατορία το 500, δείχνοντας επίσης τους γείτονές τους, πολλοί από τους οποίους σύρθηκαν σε πολέμους μεταξύ των δύο μεγάλων δυνάμεων.
Η εκστρατεία του Καβάδη Α΄ του 502
Το 502, ο Kαβάδης Α΄ κατέλαβε γρήγορα την απροετοίμαστη πόλη της Θεοδοσιόπολης, ίσως με τοπική υποστήριξη: η πόλη ήταν σε κάθε περίπτωση ανυπεράσπιστη από στρατεύματα και ασθενώς οχυρωμένη. Την ίδια χρονιά έπεσε και η Μαρτυρόπολις. Στη συνέχεια, ο Καβάδης Α΄ πολιόρκησε την πόλη-φρούριο της Άμιδας το φθινόπωρο και τον χειμώνα (502-503), και την κατέλαβε μετά από μία μακρά πολιορκία, αν και οι υπερασπιστές δεν υποστηριζόταν από στρατεύματα. Πολλοί άνθρωποι, ιδιαίτερα ο πληθυσμός της Άμιδας, εκτοπίστηκαν στο Παρς και στο Kουζεστάν στην Περσία, ιδιαίτερα στη νέα πόλη Βεχ-αζ-Aμίδ Kαβάδ (Arrajan).
Η εκστρατεία του Αναστασίου Α΄ το 503 και η αντεπίθεση του Καβάδη Α΄
Ο Ρωμαίος (Βυζαντινός) Αυτοκράτορας Αναστάσιος Α' έστειλε στρατό τον Μάιο του 503 εναντίον των Σασσανιδών. Ο στρατός αριθμούσε 52.000 άνδρες, η μεγαλύτερη ρωμαϊκή δύναμη στην Ανατολή από την εισβολή του Ιουλιανού στην Περσία και ο μεγαλύτερος συγκεντρωμένος ρωμαϊκός στρατός κατά τη διάρκεια του 6ου αι. Η δύναμη συγκεντρώθηκε στην Έδεσσα και στα Σαμόσατα. Λειτούργησε σε τρεις μεραρχίες υπό τον magister militum per Orientem Aρεόβινδο, τον στρατηγό Πατρίκιο και τον Υπάτιο. Ο Υπάτιος και ο Πατρίκιος επιτέθηκαν στην Άμιδα, την οποία κρατούσε μία φρουρά 3.000 ατόμων υπό τον Γλόνη. Ο Αρεόβινδος, μαζί με τον Ρωμανό και τον Άραβα φύλαρχο Ασουάδ (ή Ασβάντ) (πιθανώς βασιλιά της Κίνδα) επιτέθηκαν στη Νίσιβη, στην οποία διέμενε ο Καβάδης Α΄. Ο Προκόπιος αναφέρει επίσης τον Κέλερ ως τέταρτο διοικητή. Αξιοσημείωτοι αξιωματικοί που σχετίζονται με αυτή τη δύναμη περιλαμβάνουν τον «ύπαρχο» Απίωνα Α' (τον Αιγύπτιο), τον κόμη Ιουστίνο (τον μελλοντικό Αυτοκράτορας), τον Πατρικίολο και τον γιο του Βιταλιανό (ο οποίος αργότερα επαναστάτησε εναντίον του Αναστάσιου Α΄), ο Κόλχος Φαρεσμάνης και οι Γότθος Γοδιδίσκλος και Bέσσας.
Αρχικά, ο Aρεόβινδος κέρδισε το επάνω χέρι στη Nίσιβι, αλλά η αντεπίθεση τού Kαβάδη Α΄ τον νίκησε, λεηλάτησε το οχυρό του στα Aπάδανα και τον ανάγκασε να υποχωρήσει προς τα δυτικά. Ο Υπάτιος και ο Πατρίκιος προσπάθησαν να τον βοηθήσουν, αλλά ήταν πολύ αργά. Δεν κατάφεραν να ενωθούν με τον Aρεόβινδο και ηττήθηκαν αποφασιστικά μεταξύ Aπαδάνων και Τελ Μπεσμέ και υποχώρησαν στα Σαμόσατα. Σύμφωνα με τον Ζαχαρία, το ιππικό τους υπέφερε πολύ κατά την υποχώρηση, πέφτοντας από τα βράχια των βουνών. Ο Καβάδης Α΄ συνέχισε προς τα δυτικά προς την Κωνσταντία, αλλά δεν κατάφερε να την καταλάβει, αν και έλαβε προμήθειες από τους κατοίκους της. Στις αρχές Σεπτεμβρίου ο Καβάδης Α΄ έφτασε κοντά στην Έδεσσα. Ο Aρεόβινδος απέρριψε το αίτημα του Kαβάδη για 10.000 λίβρες (4.500 κιλά) χρυσού με αντάλλαγμα την ειρήνη. Οι Σασσανίδες και οι Λαχμίδες κατέλαβαν μεγάλο μέρος της Oσροηνής, αλλά οι προσπάθειες να επιτεθούν στην οχυρωμένη πόλη απέτυχαν. Εν τω μεταξύ, οι ρωμαϊκές δυνάμεις υπό τον Φαρεσμάνη επιτέθηκαν στην Άμιδα, η οποία σκότωσε με πονηριά τον Σασσανίδη διοικητή Γλόνη. Αυτό, μαζί με τις επιδρομές των Ούννων, την άφιξη των ρωμαϊκών ενισχύσεων και την έλλειψη προμηθειών του Καβάδη Α΄, τον ανάγκασαν να αποσυρθεί στην Περσία. Αυτό συνέβαλε περαιτέρω στη φήμη της Έδεσσας ως απόρθητης. Εν τω μεταξύ, ο δούκας της Οσροηνής, ο Τιμόστρατος, νίκησε τους Λαχμίδες και οι Θαλαβίτες (Βυζαντινοί Άραβες) επιτέθηκαν στην πρωτεύουσα των Λαχμιδών αλ-Χίρα.
Η νέα επίθεση του Αναστασίου Α΄
Το καλοκαίρι του 503, ο Αναστάσιος Α΄ έστειλε ενισχύσεις υπό τον magister officiorum Κέλερ και ακύρωσε τους φόρους από τη Μεσοποταμία και την Oσροηνή, ενώ ο Υπάτιος και ο Απίων ανακλήθηκαν. Ο Πατρίκιος μετακόμισε στην Άμιδα, νίκησε μία δύναμη που εστάλη εναντίον του και επένδυσε την πόλη. Ο Κέλερ ενώθηκε μαζί του αργότερα την άνοιξη του 504. Ενώ η πολιορκία συνεχιζόταν, ο Κέλερ επιτέθηκε στην Μπεθ Αραμπαγιέ, ενώ ο Aρεόβινδος επιτέθηκε στην Aρζανηνή. Η αδυναμία των Σασσανιδών σε αυτό το σημείο είναι εμφανής, από τις αυτομολήσεις προς τη ρωμαϊκή πλευρά από τον αποστάτη Κωνσταντίνο, κάποιον Άραβα αρχηγό Αντίντ και τον Αρμένιο Μουσλέκ. Οι Βυζαντινοί κατέλαβαν τελικά την Άμιδα.
Συνθήκη ειρήνης
Την ίδια χρονιά, συμφωνήθηκε ανακωχή ως αποτέλεσμα εισβολής των Ούννων από τον Καύκασο στην Αρμενία. Έγιναν διαπραγματεύσεις μεταξύ των δύο δυνάμεων, αλλά ήταν τέτοια η δυσπιστία που το 506 οι Ρωμαίοι, υποπτευόμενοι για προδοσία, κατέλαβαν τους Πέρσες αξιωματούχους. Μόλις απελευθερώθηκαν, οι Πέρσες προτίμησαν να μείνουν στη Νισίβη. Τον Νοέμβριο του 506, επιτέλους συμφωνήθηκε μία συνθήκη, αλλά λίγα είναι γνωστά για τους όρους της συνθήκης. Ο Προκόπιος αναφέρει ότι συμφωνήθηκε ειρήνη για επτά χρόνια, και είναι πιθανό να έγιναν κάποιες πληρωμές στους Πέρσες. Οι Πέρσες δεν κράτησαν ρωμαϊκά εδάφη και δεν καταβάλλονταν ετήσιοι φόροι, οπότε φαίνεται ότι η συνθήκη ειρήνης δεν ήταν σκληρή για τους Ρωμαίους.
Συνέπεια
Οι Ρωμαίοι στρατηγοί κατηγόρησαν πολλές από τις δυσκολίες τους σε αυτόν τον πόλεμο στην έλλειψη μίας σημαντικής βάσης στην άμεση γειτνίαση των συνόρων, έναν ρόλο που έκανε για τους Πέρσες η Νίσιβις (η οποίοα μέχρι την απόσχισή της το 363 είχε τον ίδιο σκοπό για τους Ρωμαίους). Έτσι το 505 λοιπόν ο Αναστάσιος Α΄ διέταξε να κτιστεί μία μεγάλη οχυρή πόλη στη Δάρα. Οι ερειπωμένες οχυρώσεις αναβαθμίστηκαν επίσης στην Έδεσσα, τις Βάτνες και την Άμιδα.
Αν και δεν έλαβε χώρα καμία άλλη μεγάλης κλίμακας σύγκρουση κατά τη διάρκεια της βασιλείας τού Αναστασίου Α΄, οι εντάσεις συνεχίστηκαν, ειδικά όσο συνεχίζονταν οι εργασίες στο Δάρα. Αυτό το κατασκευαστικό έργο επρόκειτο να γίνει βασικό συστατικό της ρωμαϊκής άμυνας και επίσης μία διαρκής πηγή διαμάχης με τους Πέρσες, οι οποίοι παραπονούντο ότι η κατασκευή του παραβίαζε τη συνθήκη, που είχε συμφωνηθεί το 422, με την οποία και οι δύο αυτοκρατορίες είχαν συμφωνήσει να μην δημιουργήσουν νέες οχυρώσεις στην συνοριακή ζώνη. Ο Αναστάσιος Α΄, ωστόσο, συνέχισε το έργο, εκτρέποντας τα παράπονα του Καβάδη Α΄ με χρήματα. Οι Πέρσες σε καμία περίπτωση δεν μπόρεσαν να σταματήσουν το έργο, και τα τείχη ολοκληρώθηκαν το 507/508.
Δευτερεύουσες
Κατηγορία:6ος αιώνας στην Ασία
Αποθετήριο ωφέλιμων εντόμων
thumb|300px|Μία λωρίδα γύρω από ένα αγρό που αφέθηκε για αγρανάπαυση και χρησιμεύει ως χώρος φωλιάσματος σκαθαριών (beetle bank). Το beetle bank ή άλλως στα Ελληνικά αποθετήριο ωφέλιμων εντόμων, θεματοφυλάκιο ωφέλιμων εντόμων, θεματοφυλάκιο ωφέλιμων ζώων, χώρος φωλιάσματος σκαθαριών, είναι στη γεωργία και την φυτοκομία (horticulture), μια μορφή βιολογικού ελέγχου των επιβλαβών οργανισμών. Πρόκειται για λωρίδες ή ζώνες γης, όπου φυτεύονται αγρωστίδες ή ποοειδή (Poaceae) (χόρτα δέσμες) (bunch grasses) ή / και πολυετή φυτά, εντός ενός καλλιεργούμενου αγρού ή κήπου, όπου περιθάλπουν και παρέχουν το βιότοπο (habitat (ecology)) για τα ωφέλιμα έντομα (beneficial insects), τα πτηνά και τα άλλα είδη της πανίδας που έχουν ως λεία τους τα παράσιτα.
Χρήση
Οι χώροι φωλιάσματος σκαθαριών συνήθως αποτελούνται από φυτά όπως ηλιοτρόπια, βίκια φάβα (Vicia faba), Centaurea cyanus, κόλιανδρο, μπουράντζα, Muhlenbergia, Stipa και buckwheats (Eriogonum spp.). Χρησιμοποιούνται επίσης, για να μειώσουν ή να αντικαταστήσουν τη χρήση των εντομοκτόνων και μπορούν επίσης να χρησιμεύσουν και ως βιότοπος για τα πτηνά και τα ευεργετικά τρωκτικά. Για παράδειγμα, έντομα, όπως η Chrysoperla carnea και η μύγα ιχνεύμων (Ichneumon fly), μπορούν να θηρεύουν τα παράσιτα. Η ιδέα αναπτύχθηκε από την Game & Wildlife Conservation Trust σε συνεργασία με το Πανεπιστήμιο του Σαουθάμπτον (University of Southampton).
Άλλα σημαντικά οφέλη μπορεί να είναι, ότι παρέχουν το βιότοπο για τους επικονιαστές (pollinators) και τα απειλούμενα είδη. Εάν χρησιμοποιηθούν τοπικά φυτά, ενδημική και εγχώρια χλωρίδα και πανίδα, υποστηρίζεται η αποκατάσταση της οικολογίας (restoration ecology).
Ιστορία του όρου
Σύμφωνα με το σχέδιο εισόδου του Μαρτίου του 2005, για το Αγγλικό Λεξικό της Οξφόρδης, ο όρος χρησιμοποιήθηκε για πρώτη φορά στις αρχές του 1990, με τα δημοσιευμένα παραδείγματα, που συμπεριλήφθηκαν στην έκδοση της 22ας Αυγούστου 1992 του New Scientist και στην αναφορά της 12ης Οκτωβρίου 1994, στο κοινωνικό τμήμα της εφημερίδας The Guardian:"«Χώροι φωλιάσματος σκαθαριών (beetle banks), μια πρόσφατη πρωτοβουλία του Game Conservancy Trust, θα βοηθούσε επίσης να ενθαρρυνθεί το φώλιασμα πουλιών στο έδαφος, δημιουργώντας παράλληλα την κάλυψη των εντόμων που τρέφονται από αφίδες, με περισσότερες επιστροφές από την εξοικονόμηση των αφιδοκτόνων (aphicides)."
Παραπομπές
Κατηγορία:Βιολογική γεωργία Κατηγορία:Βιολογική κηπουρική Κατηγορία:Εντομολογία Κατηγορία:Βιολογική καταπολέμηση παρασίτων Κατηγορία:Βιώσιμη γεωργία Κατηγορία:Οικολογική αποκατάσταση Κατηγορία:Φράσεις επινοημένες στη δεκαετία του 1990
Ανδρέας Κριεζής
Το ονοματεπώνυμο Ανδρέας Κριεζής μπορεί να αναφέρεται στους:
Gaming Innovation Group
Η Gaming Innovation Group Inc. (GIG) είναι μια δημόσια εταιρεία που εδρεύει στη Μάλτα και προσφέρει υπηρεσίες χαρτοπαικτικών λεσχών, αθλητικών στοιχημάτων και υπηρεσιών πόκερ από τις επιχειρήσεις μέσω των διαδικτυακών τόπων παιχνιδιών: Guts.com, Rizk.com, Betspin.com, Superlenny. com, Thrills.com και Kaboo.com
Η GIG είναι μια εταιρεία με έδρα τις Η.Π.Α. που δραστηριοποιείται στη Μάλτα και άλλες πέντε τοποθεσίες σε όλη την Ευρώπη (Μαρμπέγια, Όσλο, Κρίστιανσαντ, Γιβραλτάρ, Κοπεγχάγη). Η εταιρεία είναι εισηγμένη στο χρηματιστήριο του Όσλο με το σύμβολο 'GIG'.
Ιστορία
Η Gaming Innovation Group Ltd. ιδρύθηκε το 2008 ως Donkr International Ltd. στη Μάλτα. Η Gaming Innovation Group εισήχθη στο χρηματιστήριο του Όσλο τον Ιούνιο του 2015. Τον Νοέμβριο του 2017, η εταιρεία είχε αγοραία αξία άνω των 4 δισεκατομμυρίων NOK στο Χρηματιστήριο του Όσλο.
Τον Ιούνιο του 2016, ο Όμιλος Gaming Innovation απέκτησε την Betit Holdings για € 54 εκατομμύρια.
Τον Ιανουάριο του 2018, η εταιρεία άνοιξε νέο κεντρικό κέντρο στη Μάλτα.
Παραπομπές
Κατηγορία:Οικονομία της Μάλτας
Ματωμένο Ρομάντζο
Το Ματωμένο Ρομάντζο (Πρωτότυπος τίτλος: Pitfall) είναι αστυνομικό φιλμ νουάρ Αμερικανικής παραγωγής του 1948 σε σκηνοθεσία Αντρέ Ντε Τοθ και σενάριο των Καρλ Καμπ, Αντρέ Ντε Τοθ, Γουίλιαμ Μπόουερς, βασισμένη στη νουβέλα The Pitfall του Τζέι Ντράτλερ. Πρωταγωνιστούν οι Ντικ Πάουελ, Λίζαμπεθ Σκοτ, Ρέιμοντ Μπαρ και η Τζέιν Γουάιτ.
Σύμφωνα με τον κριτικό του κινηματογράφου, Φρανκ Μίλερ, όπως η «Διπλή Ταυτότητα»(1944), η ταινία αφηγείται την ιστορία ενός αξιοπρεπούς ατόμου που παραπλανάται λόγω της ρομαντικής αγάπης για την λάθος γυναίκα». Ο κριτικός Τζέρεμι Χάλμαν συνέκρινε την ταινία με τις ταινίες του Φριτς Λανγκ « Η γυναίκα της βιτρίνας » (1944) και «Η Σκύλα» (1945), «όπου η ζωή ενός βαριεστημένου σεβαστού επαγγελματία πάει στραβά μετά από την σύγχυση που είχε για μια γυναίκα»
Πλοκή
Ο Τζον Φορμπς, ένας επιτυχημένος υπάλληλος ασφάλιστική εταιρείας, ζει σε έναν άνετο προαστιακό χώρο με την όμορφη σύζυγό του Σου και τον μικρό γιο τους Τόμι. Παρά την εξωτερική ευημερία, ο Τζον δεν είναι ικανοποιημένος με τη μονοτονία τόσο στο σπίτι όσο και στη δουλειά, και πιστεύει ότι είναι ικανός για περισσότερα σε αυτήν τη ζωή.
Στη δουλειά, ο Τζον ασχολείται με περιπτώσεις ασφαλιστικών απάτων, και συγκεκριμένα, ερευνα την υπόθεση του Μπιλ Σμάιλι, ο οποίος φυλακίστηκε για υπεξαίρεση χρημάτων στο ποσό των 10 χιλιάδων δολαρίων. Για να πραγματοποιήσει διαφορες επιχειρησιακές ερευνες για να βρει τα χρήματα του Σμάιλι, ο Τζον προσλαμβάνει τον ιδιωτικό ντετέκτιβ, και πρώην αστυνομικό Τζ. Μπι Μακντόναλντ, με το παρατσούκλι Μακ. Σε μια συνάντηση στο γραφείο, ο Μακ αναφέρει στον Τζον ότι μπόρεσε να εντοπίσει μερικές από τις μεγάλες δαπάνες του Σμάιλι, οι οποίες σχετίζονται με την αγορά ακριβών δώρων για τη φίλη του, ένα μοντέλο μόδας, την Μόνα Στίβενς. Ο Μακ λέει ότι είδε τη Μόνα και του έκανε μια μεγάλη εντύπωση. Περιμένει να συνεχίσει την επικοινωνία μαζί της, αλλά ο Τζον παίρνει το θέμα από αυτόν, λέγοντας ότι θα πραγματοποιήσει ο ιδιος περαιτέρω ερευνα για τη Μόνα. Ωστόσο, ο Μακ ενημερώνει τον Τζον ότι δεν μπορεί να ξεχάσει τη Μόνα και πρόκειται να συναντηθεί μαζί της εκτός των ωρών γραφείου.